cyanic-selkie/wikianc huggingface dataset:
Mannsdagen
Mannsdagen i Norge
Siden var det et langt opphold, før dagen ble markert 7. oktober 2004 med et eget mannstog i Oslo sentrum med under 100 deltagere. Arrangør var Forum for Menn og Omsorg, som ledes av Ole Texmo. Mannsdagen ble av arrangørene presentert som en kampdag for menns rettigheter, og de hevdet at menn ble diskriminert gjennom anklager om vold og overgrep. Texmo hevdet i forbindelse med arrangementet at «omfanget av menn/fedres angivelige vold mot kvinner og barn tidvis antar et massivt kritikkløst propagandapreg». Hovedtemaet for Mannsdagen var ifølge arrangørene «fedres rettigheter ved samlivsbrudd», herunder krav om at alle barn skulle få delt omsorg ved samlivsbrudd. Noen av deltagerne hadde batmankostymer etter mønster fra fedrerettighetsgrupper i andre land, for å protestere mot barnevernet eller at de var fratatt omsorgen for barna. Toget endte ved Stortingsbygningen, der deltagerne overrakte et opprop til Sonja Sjøli med sine krav. Arrangementet ble sterkt kritisert i flere medier, deriblant Aftenposten og tidsskriftet Fett, der Gunnar Thorenfeldt mente mannstoget bestod av en tvilsom forsamling som ved grundigere ettersyn viste seg å være en gruppe menn som hadde gjort kampen mot kvinner og likestilling samt mot barnevernet til hovedinnhold i livet. Mannsdagen ble også kritisert av Likestillingsombudet for å ha kampen mot kvinner og likestilling som mål og for å bagatellisere vold og overgrep. Mannsdagen i 2004 førte ifølge arrangørene ikke til noe varig arrangement, noe som skyldtes en negativ mottagelse og lav oppslutning. Daværende likestillingsdirektør Long Litt Woon deltok i Mannstoget i 2004, noe hun fikk kritikk for i media. Hun kalte senere deltagelsen i Mannsdagen for «et feilgrep» og innrømmet at hun «burde sjekket nøyere hva slags organisasjon hun lånte ut navnet sitt til».
Fra 2011 har mannsdagen blitt markert den 19. november av ulike grupper i Norge, som Forum for Menn og Omsorg og Reform ressurssenter for menn. Reform ressurssenter for menn har beskrevet arrangementet som en «kampdag» for menns rettigheter.
I 2012 var det ingen større markering, dagen fikk derimot oppmerksomhet i media. I 2013 ble Mannsdagen bl.a. markert av Reform ressurssenter for menn og Fett, med foredrag om kjønnsdelt arbeidsmarked og selvmord blant menn på Litteraturhuset. Mannsforum hadde også markering av mannsdagen på Litteraturhuset, blant annet med utdeling av Mannsprisen.
Mål
Begrunnelsene for mannsdag-arragementene har variert. Den norske arrangøren Forum for Menn og Omsorg fremholdt i 2004 at fokus på vold mot kvinner og barn er propaganda mot menn.
I 2009 vedtok The IMD Coordination Committee, en av arrangørene som står bak mannsdag-arrangementer, følgende hovedmål :
Primtall
Et primtall er et naturlig tall større enn 1, som bare er delelig med seg selv og 1. De første 30 primtallene er:
Med unntak av tall under 10 må alle primtall slutte på tallene 1, 3, 7 eller 9. Grunnen til dette er at alle partall kan deles på 2, mens alle tall som slutter på 5 kan deles på 5.
Et naturlig tall større enn 1 som ikke er et primtall, kalles et sammensatt tall eller komposittall.
Primtall er et fundamentalt begrep innen tallteori. Ethvert positivt heltall større enn 1 kan skrives som et produkt av primtallsfaktorer på en entydig måte, såkalt primtallsfaktorisering. For eksempel er 60 = 2 × 2 × 3 × 5. Dette er kjent som aritmetikkens fundamentalteorem.
Euklid beviste at det finnes uendelig mange primtall. Beviset er et av de mest klassiske innen matematikken, og bruker bevismetoden reductio ad absurdum: Anta at det finnes et endelig antall primtall. La N være produktet av alle primtallene, og betrakt tallet N+1. Siden alle primtallene deler N, kan det ikke finnes noe primtall som N+1 er delelig med. Men siden N+1, ifølge antagelsen, er større enn alle primtall, kan det ikke selv være et primtall. Dette er en motsigelse. Konklusjonen må være at antagelsen som ble gått ut ifra, nemlig at det bare finnes ett endelig antall primtall, er gal. Altså finnes det et uendelig antall primtall.
Det største kjente primtallet per desember 2018 er 282,589,933-1, har 24,862,048 siffer, og er et såkalt Mersenne-primtall. Electronic Frontier Foundation har delt ut pengepremier når primtall med flere enn en million og ti millioner siffer er funnet. Premier vil også bli utdelt til de som finner primtall med mer enn hundre millioner og tusen millioner siffer.
Det finnes en rekke subgrupper av primtall:
Seljordsormen
Seljordsormen er ifølge folketroen en sjø- eller linnorm, det vil si et stort, slangeliknende sjødyr, som holder til i det 13 km lange Seljordsvannet (Seljordsvatn) i Seljord kommune i Telemark.
Dyret har vært omtalt i lang tid og det foreligger en mengde vitnebeskrivelser om møter med Seljordsormen, særlig fra varme, stille sommerdager. Den eldste skriftlige beretningen om skapningen er fra 1750, da den skal ha velvet en robåt med et flyttelass som tilhørte en mann fra Bø, men også i vår tid påstår enkelte at de har observert ormen i eller ved innsjøen i Skiensvassdraget. Forskjellige ekspedisjoner har gjentatte ganger forgjeves besøkt Seljordsvannet i forsøk på å bevise at Seljordsormen eksisterer.
Enkelte mener at Seljordsormen er av samme art som den skotske Nessie, sjøormen i Loch Ness. Også den enorme kraken kan tolkes som en vannlevende linnorm av denne typen. Andre har tolket Seljordsormen som en sjøhest.
886 Washingtonia
886 Washingtonia er en hovedbelteasteroide. Den ble oppdaga den 16. november 1917 av George Henry Peters fra U.S. Naval Observatory i Washington. Den er oppkalt etter USAs første president, George Washington.
Clastopteridae
Clastopteridae er en gruppe av insekter som danner en familie blant plantesugerne i gruppen skumsikader (Cercopoidea).
Utseende
Små, tettbygde sikader, de ligner på Machaerotidae men er vanligvis mindre og har aldri tornaktige utvekster på scutellum. Forvingene er mebranøse med en tynn, ytre del.
Levevis
Clastopteridae lever av å suge sevje fra ulike planter, særlig i erteblomstfamilien (Fabaceae). Nymfene omgir seg med et seigt sekret, men dette inneholder få bobler og forekommer ikke i så store mengder som hos Cercopidae og Aphrophoridae. Nymfen er dermed trolig ikke like godt beskyttet mot parasitter som disse gruppenes nymfer.
Utbredelse
Familien har en god del arter i Nord- og Sør-Amerika, og finnes ellers i Afrika og Asia.
Systematisk inndeling
Tradisjonelt bestod overfamilien Cercopoidea av bare én familie (Cercopidae). Men denne er blitt splittet til flere grupper (familier) og består idag, foruten de «store skumsikadene» (Aphrophoridae), av «små skumsikader» (Cercopidae), Machaerotidae, den nybeskrevne familien Epipygidae og Clastopteridae. Noen klassifikasjoner (bl.a. Hamilton (2001)) grupperer Machaerotidae som en undergruppe av Clastopteridae.
Ginásio do Maracanãzinho
Ginásio Gilberto Cardoso (portugisisk: Ginásio do Maracanãzinho) er en moderne innendørsarena i Rio de Janeiro i Brasil, som for det meste er brukt til volleyball. Kapasiteten på arenaen er 11,800. Den ble åpnet i 1954. Under Sommer-OL 2016 vil arenaen arrangere volleyball.
Mexicos kommuner
En kommune i Mexico heter municipio og er den minste politiske administrative enheten i landet. 31 av Mexicos delstater er inndelt i kommuner. Mexicos føderale distrikt er inndelt i administrative distrikter (delegaciones). I Mexico er det totalt 2438 kommuner. Antall kommuner i hver delstat varierer fra 5 i Baja California og Baja California Sur til 570 i Oaxaca. Mexicos største kommune er Ensenada, som har et totalt areal på 51 952,26 km².
Joseph Maria Pernter
Joseph Maria Pernter (født 15. mars 1848 i Neumarkt i Syd-Tirol i Østerrike – nå i Italia, død 20. desember 1908 i Arco i Italia) var en østerriksk jesuitt og historisk viktig meteorolog.
Bakgrunn
Josef Maria Pernter var sønn av godseieren Valentin Pernter. Han gikk på gymnasiene ledet av fransiskanerne og benediktinerne, henholdsvis i Bozen og i Meran. Pernter hadde opprinnelig tenkt seg å bli prest og teolog og inntrådte etter sin matura i Bozen i 1864 i jesuittordenen. Han trådte ut av jesuittordenen i 1877.
Pernter studerte ved universitetet i Innsbruck, og virket derpå som lærer i fysikk i Kalocsa og ved Kollegium Kalksburg i Wien. Han studerte fysikk under professor Stefan ved universitetet i Wien og tok doktorgraden der i 1880.
Meteorolog, geofysiker
I 1878 begynte han å virke som meteorolog ved sentralanstalten for meteorologi og jordmagnetisme i Wien, der han i 1880 ble assistent og 1884 adjunkt. Han ble i 1885 dosent i meteorologi ved universitetet i Wien samt i 1890 e.o. og 1893 ordinarie professor i kosmisk fysikk ved universitetet i Innsbruck, der han særlig beskjeftiget seg med studiet av den i Alpene viktige fønvinden.
Gjennom de atmosfæriske lysfenomener som etterfulgte utbruddet av vulkanen Krakatau i 1883 ble han ledet til et inngående studium av de atmosfæriske lysfenomener i sin alminnelighet, og avfattet derved Meteorologische Optik (1902–06). Han oppviste på en konferanse i Graz i 1902 at den på den tid utbredte haglskytingen var uten virkning.
I 1897 ble han professor i geofysikk ved universitetet i Wien samt direktør for sentralanstalten for meteorologi og geodynamikk der. De tidligere jordmagnetiske målinger ved denne anstalten hadde man måttet innstille etter at en elektrisk sporvognslinje ble trukket tett forbi sentralanstalten, men i stedet fikk man ansvar for et omfattende system med flere tusen stasjoner for iakttagelser av jordskjelv. Foruten sitt ovennevnte hovedarbeide skrev han mange arbeider innen meteorologi og kosmisk fysikk.
Kjeld Langeland
Kjeld Langeland (født 9. august 1920 i Bergen, død 25. januar 1973) var en norsk lærer og politiker for Høyre.
Langeland var ordfører i Åsane kommune i Hordaland (innlemmet i Bergen i 1972) fra 1959 til 1965, og stortingsrepresentant for Hordaland fra 1965 til sin død i 1973. På Stortinget satt han i Kirke- og undervisningskomiteen.
Langeland var formann i Åsane Høyre fra 1956 til 1960, og formann i Hordaland Høyre fra 1962 til 1966.
Rødfjesuakari
Rødfjesuakari (Cacajo calvus) er en ape i slekten uakarier (Cacajao) eller wakarier. Den lever i Syd-Amerika.
Utbredelse
Rødfjesuakari lever i Brasil og Peru. Den foretrekker skoger som delvis står under vann langs små elver, innsjøer og sumper, framfor skoger som ligger ved store elver.
Arten er et flokkdyr. Om dagen drar store flokker av begge kjønn, vanligvis på 10-20 individer, men noen ganger opptil 100, for å lete etter frø, frukt, blomster eller små dyr. Flokken blander seg noen ganger med liknende primater, som ekornaper for å finne mat.
Utseende
Hudfargen varierer fra ros til dyprød. Og den har meget kort hale i forhold til kroppen.
Underartene av den skallete uakarien har ulik farge på pelsen som har gitt dem navn: hvituakari på grensen mellom Nordvest-Brasil, gulluakari på grensen mellom Brasil og Peru, røduakari på grensen mellom Colombia og Brasil og lysrygget røduakari lenger øst.
Longyearbreen
Longyearbreen er en isbre på Spitsbergen, Svalbard, sørvest for Longyearbyen. Den er en ca. 4,5 km lang bre som starter fra Teltberget (1 025 moh) og går derfra mot nordøst mellom Lars Hiertafjellet (876 moh) og Nordenskiöldfjellet (1 053 moh) i vest, og inn øverst i Longyeardalen, sør for Adventfjorden i Nordenskiöld Land. Den ses lett fra Longyearbyen, og har skuffet foran seg store morener som ligger ved enden av fjellet Sarkofagen, ved Nye Gruve 1 og Gruve 4.
Breen ligger vest for Larsbreen, og er oppkalt etter Longyearbyen.
Det er vasket ut en stor mengde stein med fossiler av løvtrær fra kritt-tiden foran breen, og disse kan finnes langs Longyearelva nedover dalen.
Philipp Petzschner
Philipp Petzschner (født 24. mars 1984) er en tysk tennisspiller. Han representerte landet sitt i Sommer-OL 2012 i London, der han ble utslått i andre runde i singel.
Pilegrim (album)
Pilegrim er et album av Odd Nordstoga, utgitt i 2008. Albumet lå 17 uker på VG-lista og endte med andreplass som beste plassering. Pilegrim er opprinnelig et bestillingsverk til Festspillene i Bergen 2005. Med unntak av strykearrangementene er albumet spilt inn live i Nidaros Studio over fire dager, tidlig i januar 2008. Omslagsdesignet er gjort av Terese Moe Leiner og Stian Hole i Blæst Design.
«Min eigen song» ble gitt ut som singel.
Tekstene
Pilegrim tar utgangspunkt i vandringsmotivet, og tekstene, som er skrevet av Ragnar Hovland og Stein Versto, handler alle på ulikt vis om pilegrimsvandring. Hovlands tekster er fra kapittelet Dr. Munks andre reviderte songbok, i boka Åleine i Alpane, utgitt i 1999.
Sporliste
All musikk er komponert av Odd Nordstoga, alle strykearrangement av Ståle Storløkken. All tekst er skrevet av Stein Versto, unntatt hvor annet står.
Asamkirken i München
Asamkirken i München, også kalt St. Johann Nepomuk Kirche, i München ble oppført 1733–1746 av brødrene Cosmas Damian Asam og Egid Quirin Asam. Kirken er viet til helgenen Johannes Nepomuk (død 1393).
Kirken er i senbarokk stil.
Hyper Games
Hyper Games er et selskap som utvikler videospill, som holder til i Oslo. De er mest kjent for spillet Mørkredd, som er utstilt på Nasjonalmuseet i Oslo. Mørkredd vant også «Årets spill» på Spillprisen i 2020.
Hyper Games produserer også treningssimulatorer gjennom bruk av spillifisering, blant annet for kunder som Rema 1000, Statnett, og Helse Midt-Norge.
Elykatedralen
Elykatedralen (engelsk navn The Cathedral Church of the Holy and Undivided Trinity of Ely) er bispesetet i bispedømmet Ely i Cambridgeshire i England. Den er lokalt kjent som «the ship of the Fens» på grunn av dens form som tårner opp over det flate landskapet rundt bestående av myrer og sumper. Katedralen er bygd både i normannisk arkitektur og engelsk gotisk stil.
Forhistorien - Det angelsaksiske klosteret
Den første kristne bygningen på stedet ble grunnlagt av Æthelthryth. Hun opprettet og styrte et kloster i Ely på 670-tallet.
Klosteret ble regnet for å ha blitt ødelagt i de danske invasjonene på slutten av 800-tallet, sammen med byen rundt. Imidlertid var bosetningen liten, og en kirke ble trolig stående igjen fram til den nye grunnleggelsen på 900-tallet.
Et benediktinerkloster ble påbegynt i 970 av Æthelwold, som var biskop av Winchester.
Den romansk normanniske katededralen
Klosterkirken ble påbegynt i 1082 eller like etter, under ledelse av den normanniske abbeden Simeon (abbed 1082-1094). Byggingen fortsatte under Simeons etterfølger, abbed Richard (1100–1107). Relikvier fra den gamle kloster kirken, ble flyttet over til den nye klosterkirken i 1106.
Katedralen ble bygd av stein fra Barnack i Northamptonshire. Dekorasjonene ble gjort med marmor fra Purbeck.
I 1109 ble Ely bispesete, og klosterkirken ble en katedral.
Kirken er i dag i stor grad bevart. Den hadde:
De gotiske delene
Det nordvestre tverrskipet kollapset på 1400-tallet og ble aldri oppbygd. Det har etterlatt et arr på utsiden av hjørnet hvor det fortsatt kan bli sett. Det sørlige vesttårnet ble bygd mellom 1174 og 1197 i romanske stil. Det er 66 meter høyt.
Kirken har et senere tillegg med Galileaportal (1198–1215).
Tilknyttet i det nordlige tverrskipet er Mariakapellet (Lady Chapel). Det ble bygd i 1321-1349 i dekorativ stil. Det ble planlagt av Alan av Walsingham. Det åttekantede tårnet (1322–1328) var også hans plan.
Fra tidlig på 1500-tallet er 44 misericordiaer.
Senere historie
I 1539, under Henrik VIIIs oppløsningen av Englands klostre, fikk selve katedralen kun mindre skader, men sankt Æthelthryths helligdom ble ødelagt. Katedralen ble snart tatt i bruk igjen i 1541, men mange av statuene i Mariakapellet ble betydelig ødelagt.
Matthew Wren var biskop av Ely på midten av 1600-tallet. Hans nevø, Christopher Wren, var ansvarlig for en enestående gotisk dør, datert fra 1650-tallet, på nordfasaden av katedralen.
Bygningen er fortsatt i aktiv bruk, og huser også en samling av glassmalerier fra 1200-tallet. Den anses som er av nasjonal betydning. Den innbefatter arbeider fra betydningsfulle samtidskunstnere som Ervin Bossanyi og andre.
Musikk
Elykatedralen har et katedralkor av gutter og menn som har fått internasjonal oppmerksomhet, blant annet for dets tilknytning til The Choirboys, et såkalt boyband bestående av blant annet tidligere korister. To av dets medlemmer, Patrick Aspbury og C. J. Porter-Thaw, er korister ved katedralen.
En tusen år gammel tradisjon har blitt brutt med en ny utvikling. I 2006 ble det dannet et pikekor, Ely Cathedral Girls' Choir, som består av 18 pikekorister. Dette koret debuterte med en CD, Sing reign of fair maid: Music for Christmas and the New Year, under ledelse av Sarah MacDonald.
Katedralsamfunnet har også et frivillig kor for voksne, Octagon Singers, og dessuten et barnekor, Ely Imps.
Amazing Grace (Sissel Kyrkjebø-album)
Amazing Grace er et musikkalbum med Sissel Kyrkjebø, utgitt i 1991.
Æresborger av Europa
Æresborger av Europa er en utmerkelse som tildeles av de europeiske stats- og regjeringssjefer for helt særlige fortjenester for å fremme europeisk samarbeid. Tittelen tildeles ikke regelmessig, og er bare tildelt tre ganger: Til Jean Monnet (1976), Helmut Kohl (1998) og Jacques Delors (2015).
Electric Banana Band
Electric Banana Band er en svensk musikkgruppe, etablert i 1977 til TV-serien Trazan & Banarne. De deltok i Melodifestivalen 2006 med sangen Kameleont.
Pamela Bryant
Pamela Jean Bryant (født 8. februar 1959 i Indianapolis i Indiana, død 4. desember 2010) var en amerikansk modell og skuespiller. Hun var Playboy magazines Playmate of the Month i sin april 1978 utgave. Hennes fotoserie ble fotografert av Richard Fegley.
Francisco de São Luís Saraiva
Francisco de São Luís Saraiva (født 26. januar 1766 i Ponte de Lima ved Braga i Portugal, død 7. mai 1845 i Lisboa) var en av den katolske kirkes kardinaler og patriark av Lisboa 1840–1845. Han var medlem av Benediktinerordenen.
Oxia
Oxia eller Oxeia (gresk: Οξεία), er en øy i Hellas og øygruppa Ekhinadene, som hører til De joniske øyer. Den er hovedøya i den sørlige gruppen (Oxeies). Oxia har det høyeste punktet i Ekhinadene på 421 meter over havet. Øya er 5 km lang og bredden er omtrent 2 km, og den har to fjell. Øya ligger foran Patrasbukten i nærheten av munningen av elven Akheloos utenfor kysten av Etoloakarnania (Aitolia-Akarnania).
Francisco de São Luís Saraiva
Han ble utnevnt til kardinal i juni 1843 av pave Gregor XVI.
Oxia
En kan se Oxia helt fra Etoloakarnania, nord og vest i Akhaia, mye av det nordlige og nordvestlige Ilia, deler av Zakynthos, sørøst på Kefalonia, Ithaka og sørøst på Lefkada.
Francisco de São Luís Saraiva
Episkopalgenealogi
Hans episkopalgenealogi var:
Oxia
Slaget ved Lepanto skjedde utenfor øya den 7. oktober 1571 mellom det kristne Europa organisert i den hellige liga, og de osmanske tyrkerne. Slaget endte med en klar kristen seier og markerte slutten på tyrkernes ekspansjon rundt Middelhavet.
I april 2012 ble øya kjøpt av selskapet Qatar Holdings, et arabisk statlig investeringsfond, men tilsynelatende for den herskende kongefamilien i Qatar. Den ubebodde øya var tidligere eid av en gresk-australsk familie og ble solgt for rundt 5 millioner €.
Abborrberg
Abborrberg er et sted i Storumans kommun i Västerbottens län i Sverige, med en beliggenhet mellom Storuman og Tärnaby.
Larsbreen
Larsbreen er en isbre på Spitsbergen, Svalbard, sør for Longyearbyen. Den er en ca. 3,5 km lang bre som går fra Trollsteinen (850 m) og Lars Hiertafjellet (876 m) i sør, og renner nordvestover og inn i Longyeardalen, sør for Adventfjorden i Nordenskiöld Land. Den ses lett fra Longyearbyen, og har skuffet foran seg store morener som ligger ved enden av fjellet Sarkofagen.
Det er vasket ut stein med fossiler av løvtrær fra kritt-tiden foran breen, og disse kan finnes langs Longyearelva nedover dalen.
Breen er oppkalt etter den svenske forleggeren og politikeren Lars Johan Hierta (1801–1872). Han var en betydelig støttespiller for forskning og hans stiftelser ga store beløp til den svenske utforskningen av Spitsbergen.
Ryom Tae-ok
Ryom Tae-ok (født 2. februar 1999) er en nordkoreansk kunstløper, som konkurrerer i parløp. Hennes partner er Kim Ju-sik. Hun representerte landet sitt i Vinter-OL 2018 i Pyeongchang, der hun kom på 13.-plass i parløp sammen med Kim.
Hun begynte med kunstløp i 2008.
Idrettskarriere
Ryom fikk bronse i parløp i det nordkoreanske mesterskapet i kunstløp i 2012. Hun fikk gull i 2013 og bronse igjen i 2014.
Sesongen 2015/16
I Mesterskapet for fire kontinenter 2016 (Four Continents Figure Skating Championships) kom hun på sjuendeplass i parløp, sammen med Kim Ju-sik. De kom på tredjeplass i Cup of Tyrol 2016 i Innsbruck, og vant Asian Figure Skating Trophy 2016.
Sesongen 2016/17
Hun vant parløp i det nordkoreanske mesterskapet i kunstløp 2017. I Asian Winter Games 2017 fikk hun og Kim bronse bak to kinesiske par. Dette var Nord-Koreas første medalje i Asian Winter Games noensinne. De deltok også i VM i kunstløp 2017, og kom der på 15.-plass.
Sesongen 2017/18
I Mesterskapet for fire kontinenter 2018 kom Ryom og Kim på tredjeplass, bak to par fra USA; Tarah Kayne og Danny O'Shea vant dette mesterskapet. I Vinter-OL 2018 kom de på 13.-plass, med ny personlig rekord både i kortprogram (69,40) og friprogram (124,23), og dermed også sammenlagt (193,63).
Keystone Cops
Keystone Cops var en serie stumfilmkomedier inneholdene en fullkommen inkompetent gruppe politi produsert av Mack Sennett for hans Keystone Film Company mellom 1912 og 1917. Idéen kom fra Hank Mann, som også spilte politimester Tehiezel i første film før han ble byttet ut med Ford Sterling. Den første filmen var Hoffmeyer's Legacy (1912) men deres popularitet kom fra kortfilmen The Bangville Police fra 1913 med Mabel Normand i hovedrollen.
Så tidilig som i 1914 skiftet Sennet politi fra hovedrolle til statistroller, til støtte for komikere som Charlie Chaplin og Fatty Arbuckle. Politiet hadde sekundære roller blant annet sammen med Marie Dressler, Mabel Normand og Chaplin i den første komedien i forlengelse av Sennetts:Tillie's Punctured Romance (1914). Politiet var skuespillere også i Mabel's New Hero (1913) med Normand og Arbuckle, Making a Living (1914) med Chaplin, In the Clutches of the Gang (1914) med Normand, Arbuckle og Al St. John, og i Wished on Mabel (1915) med Arbuckle og Normand, med flere.
Torgeir Waterhouse
Torgeir Andrew Waterhouse (født 17. desember 1971) er en norsk direktør og lobbyist. Waterhouse har særlig arbeidet med spørsmål knyttet til opphavsrett og digitale medier. Avisen Dagens Næringsliv vurderte i 2007 at han spilte «en nøkkelrolle da datagiganten Apple ga opp å tvinge musikkfans som ønsket å bruke nedlastingstjenesten iTunes, til også å holde seg med iPod fremfor andre mp3-spillere.» Innsatsen medførte at Waterhouse i 2007 av tidsskriftet Managing Intellectual Property ble utvalgt som en av verdens 50 ledende personer innen immaterialrett.
Waterhouse er siden februar 2010 direktør for Internett og nye medier i IKT-Norge, hvor han ble ansatt i 2008. Han studerte ved Høgskolen i Telemark 1993-96 etter å ha studert billedmediekunnskap ved Norges teknisk-naturvitenskapelige universitet i 1993. Han har også studert ved Danvik Folkehøgskole.
Kopisperre-saken
Torgeir Waterhouse var seniorrådgiver med ansvar for IKT og media i Forbrukerrådet 1998–2008, hvor han arbeidet med Napster-saken og frontet Forbrukerrådets arbeid for å åpne opp forretningsmodellene i musikkbransjen og bekjempe kopisperrer og innelåsende DRM-løsninger hos aktører som Sony og Apple.
Forbrukerrådet gikk inn i saken i januar 2006, da Waterhouse fant at iTunes endret brukerens rettigheter til produktet etter at det var kjøpt, og Forbrukerrådet ba Forbrukerombudet om en uttalelse. Forbrukerrådet forsøkte sommeren 2006, uten hell, å få Apple til å endre sine kopisperrer slik at brukerne kunne avspille musikken på flere plattformer enn iPod.
Forbrukerrådet ba derfor sent i 2006 om en ny uttalelse fra Forbrukerombudet om DRM-løsningene til Apple (iTunes), og Frankrike og Tyskland uttalte i januar 2007 at de støttet Norges aksjon mot Apple. Den 24. januar 2007 uttalte Forbrukerombudet at Apples kopisperre var ulovlig i Norge, og Waterhouse varslet at saken ville bli rettsliggjort dersom Apple ikke fremmet et akseptabelt tilbud til brukerne innen 1. mars 2007.
Utspillet fikk Apple-sjef Steve Jobs til å fremsette et radikalt forslag om å selge musikk via iTunes uten DRM-vern eller kopisperrer.
Forbrukerrådets Torgeir Waterhouse ga det offisielle svaret på Steve Jobs' brev og påpekte at det er Apple som sluttselger som har ansvaret overfor kundene og ikke kan skyve dette over på musikkindustrien. Våren 2007 ga Apple etter og fjernet kopisperrer, noe Waterhouse kommenterte overfor amerikanske medier som «a very big victory. We wanted the businesses [Apple and music companies] to take this seriously, and they have»
Waterhouse er ellers en profilert ekspert på fildeling, DRM og digitale rettigheter.
Fildelingsdebatten
Torgeir Waterhouse var blant de første aktørene i fildelingsdebatten i Norge, særlig etter at Frankrike innførte en ordning hvor teleaktørene skulle stenge forbindelsen til kunder som fildelte ulovlig, og mente næringsminister Trond Giskes forslag i 2008 om å stenge ulovlige fildelere ute fra internett vitnet om «moralsk panikk».
Han var også en av aktørene i dokumentarfilmen Urospredere, og var blant aktørene som deltok i debatten om filmen før lansering.
Da IFPI samme vår annonserte at de ville gå til sak mot teleselskap som ikke stengte forbindelsen til Pirate Bay, gikk Waterhouse i en høring i Stortinget imot dette og uttalte at «vi aldri ville akseptert noe lignende fra andre bransjer». Han har uttalt at musikkbransjens kamp mot piratnedlasting av innhold på nett har sinket utviklingen av lovlige tjenester, og piratjakten med frykten mot den industrielle revolusjon på 1700-tallet. Waterhouse støttet Telenors beslutning om å ikke stenge forbindelsen til Pirate Bay, under henvisning til at denne type sanksjoner er retts- og politioppgaver som ikke skal pålegges teleoperatørene. Han kommenterte i striden mellom musikk- og teleindustrien at platebransjen på mange vis har seg selv å takke for den situasjonen den har havnet i med ulovlig nedlasting, og at bransjen slet med de samme problemene som under Napster-saken ti år tidligere. Om artistene ikke ser at de må ta i bruk teknologien til egen fordel og utvikle digitale tjenester, mente Waterhouse at den i verste fall kunne «lide en sakte død».
I april 2009 tok IFPI ut stevning mot Telenor i Danmark for å få stengt Pirate Bay, og Høyre arrangerte et stort fildelingsseminar i Stortinget med Waterhouse som innleder. Han uttalte der at platebransjen måtte våge å konkurrere med ulovlige tjenester, med henvisning til at også TV og ikke minst radio startet med store innslag av piratsending, for deretter gradvis å bli preget av lovlige og kommersielle tilbud. Waterhouse trakk parallell til Thomas Edisons fonograf, forløperen til platespilleren, som den etablerte musikkindustrien i sin tid anså som piratteknologi.
Nyere engasjement
Torgeir Waterhouse har også opptrådt som en profilert bransjetalsmann mot datalagringsdirektivet.
Høsten 2009, ved inngangen til debatten om innføring av direktivet i norsk rett, uttalte han på vegne av bransjen at Arbeiderpartiet feilinformerer om datalagring når de hevder at det bare handler om å lagre det samme som tidligere, eller at det er uklarhet om informasjonssletting så lenge man ikke implementerer direktivet. Da Arbeiderpartiet et år senere fremmet konkret forslag til Stortinget om implementering, omtalte Waterhouse partiet som «desperate», og uttalte at direktivet truer både personvernet og kildevernet. Våren 2010 ble det klart at den tyske forfatningsdomstolen ville stille strenge personvernkrav til lagringsmåten, og Waterhouse og ulike forskere konstaterte at tilsvarende strenge krav i Norge ville kunne mangedoble kostnaden ved datalagring i Norge.
Waterhouse har også målbåret IT-bransjens ønske om utbygging av superraskt fiber-bredbånd, tross rapporter om store kostnader i denne utbyggingen. Mens telekomanalytiker Tore Aarønes mener fiber ikke er lønnsomt å bygge ut, har Waterhouse tatt til orde for at dette er samfunnsøkonomisk lønnsomt på lang sikt: «Det handler om å ha en underliggende infrastruktur eller ikke å være klare for det innholdet som skal flyttes».
Waterhouse sitter i styret for Store norske leksikon AS.
Estádio Olímpico Nilton Santos
Estádio Olímpico João Havelange, også kalt Estádio Nilton Santos, er et multisportsstadion i bydelen Engenho de Dentro i Rio de Janeiro i Brasil. Stadionet benyttes mest til fotballkamper og friidrett, og er hjemmebanen til fotballklubben Botafogo.
Under Sommer-OL 2016 ble friidrettsøvelsene avholdt på Estádio Olímpico João Havelange.
Reserva de Marapendi
Parque Natural Municipal de Marapendi er en park i Barra da Tijuca i Rio de Janeiro i Brasil. I parken er det anlagt golfbane som skal arrangere golf under Sommer-OL 2016.
Doutzen Kroes
Doutzen Kroes (født 23. januar 1985 i Oostermeer i Nederland) er en nederlandsk modell. Hun har siden 2008 vært en av Victoria's Secret Angels.
Wilhelm Mohr
Wilhelm Mohr (født 27. juni 1917 i Fana, død 26. september 2016 i Oslo ) var en norsk flyger og offiser i Luftforsvaret. Han var i en periode sjef for Luftforsvaret, og ledet i mange år Flyhavarikommisjonen. For sin innsats under andre verdenskrig mottok han Krigskorset med sverd.
Andre verdenskrig
Mohr tjenestegjorde som flyger på Værnes flystasjon ved utbruddet av andre verdenskrig. Han ledet speidervingen ved Trøndelag Flyavdeling fra 13. til 27. april. Mot slutten av kampene i Sør-Norge var Mohr med i en gruppe flygere ledet av Bjarne Øen som forlot Norge ombord på MK «Sjøgutten» som gikk ut fra Herøy 6. mai 1940.
Mohr dro videre til Canada, og var med på å bygge opp Little Norway, der han ble instruktør. I 1941 var Mohr med på opprettelsen av 331 (Norwegian) Squadron før han ble beordret til en britisk skvadron for å få ledererfaring. I januar 1942 kom han til 332 (Norwegian) Squadron, der han i mai samme år ble skvadronsjef.
Mohr ble i statsråd 4. september 1942 tildelt Krigskorset «for med mot og plikttroskap å ha ledet norske flygeavdelinger, og for personlig innsats under operasjoner gjennem lengere [sic] tid.» Det ble i innstillingen vist til lengre tids deltakelse i offensive oppdrag og kamp, og anført at Mohr hadde «40 offensive 'sweeps', 2 fnd. Fly 'damaged'.» Tjenesten hadde for en stor del foregått over Den engelske kanal, Belgia og Frankrike.
Etter verdenskrigen
Mohr fortsatte i Luftforsvaret etter krigen, der han blant annet var adjutant for kong Haakon VII, og senere stabssjef i Luftforsvarets Overkommando. Fra 1963 til 1969 var Mohr sjef for Luftforsvaret. Hans siste stilling i Luftforsvaret var som direktør ved Forsvarets høgskole. Han var da generalløytnant.
I det sivile var Wilhelm Mohr fra 1977 til 1989 formann for Flyhavarikommisjonen. Fra 1970 til 1976 var han president i Norsk Aero Klubb.
I forbindelse med 100-årsjubileet for Luftforsvaret ble Mohr portrettert av Ross Kolby i 2013. Portrettet henger hos Luftforsvarsstaben på Rygge Flystasjon.
Utmerkelser
I tillegg til Krigskorset med sverd, ble Mohr også tildelt Krigsmedaljen, Deltagermedaljen med rosett og Haakon VIIs 70-årsmedalje. Mohr ble i 1964 utnevnt til kommandør av St. Olavs Orden «for embetsfortjeneste». For sin innsats for Forsvaret ble Mohr i 2015 hedret med Forsvarets hederskors. For sin innsats under andre verdenskrig ble han også tildelt det britiske Distinguished Flying Cross, samt 1939–1945 Star og Air Crew Europe Star med spenne for France and Germany Star. Han oppnådde to ganger «Mentioned in Despatches». USA hedret Mohr med Legion of Merit. Mohr er innehaver av storkors av den svenske Sverdordenen og av Thailands krones orden. Han er utnevnt til Det jugoslaviske flaggs orden og til ridder av Dannebrogordenen.
I 2015 ble Mohr tildelt Regjeringens minnemedalje for innsats under andre verdenskrig.
Mohr ble begravet på statens bekostning.
Deep Within My Soul
Deep Within My Soul er et britisk musikkalbum med norske Sissel Kyrkjebø, utgitt i 1995. Albumet inneholder gamle låter med engelske tekster.
Gnaeus Naevius
Gnaeus Naevius (født ca. 264 f.Kr., død ca. 201 f.Kr.) var en romersk poet, epiker og dramatiker. Naevius var en av de aller første romerske forfattere og er kjent for sitt store nasjonale epos om den første punerkrigen.
Temperamentsfull dikter
Det er ikke mye vi vet om Naevius' første år. Man har antatt at han kom fra Campania, en region sør i Italia, men denne antagelsen stammer fra en frase i en av hans epiteler hvor han nevner campaniansk arroganse. Denne frasen kan være en talemåte tilsvarende det engelske begrepet «gasconaded» i betydningen «skrytende», ettersom det var en plebeiisk slekt Naevia i Roma. Av denne grunn kan det antas at han var født som en romersk borger i Roma. Han tjenestegjorde i enten den romerske hæren eller blant de socii i den første punerkrigen og må ha blitt voksen før år 241 f.Kr.
Hans karriere som dramatiker begynte med en fremføring av et drama en gang rundt år 235 f.Kr. og fortsatte i hele tredve år. Mot avsluttingen av et teaterstykke pådro han på seg fiendskapet fra en del av adelskapet, spesielt, ble det sagt, fra familien Caecilius Metellus, på grunn av de spark som han sendte i deres retning fra scenen. Sitt mishag mot de mektige i Roma ga han uttrykk i vers:
Metellus ga ham svar på det samme saturniske versemålet:
Metellus holdt hva han lovet og i år 201 f.Kr. ble Naevius arrestert og kastet i fengsel. Etter å ha skrevet to skuespill i fengselet hvor det ble sagt at han ba om unnskyldning for sin tidligere grovheter ble han løslatt etter innblanding fra folketribunene og kort tid etter landsforvist fra Roma, en gang rundt år 204 f.Kr., til den fønikiske kolonien Utica i nærheten av Kartago på den nordafrikanske kysten. I løpet av denne landflyktigheten, hvor han var forhindret fra å virke som dramatiker og hvor han endte sine dager, skrev han sitt store episke dikt om den første punerkrigen. Sannsynligvis var hans siste komposisjon den epitet som er nevnt over, skrevet som hans epos på saturniske versemål:
Nasjonal dramatikk
Om disse linjene ble diktert på grunn av en form for sjalusi mot den voksende litterære innflytelsen til Ennius, den romerske forfatteren av gresk opprinnelse, må Naevius ha levd betydelig lengre enn år 204 f.Kr., det året Ennius begynte sin litterære karriere i Roma. I motsetningen til eksempelvis Livius Andronicus var Naevius innfødt italiener og ikke greker. Han var også en original dikter, ikke bare en som tilpasset eller oversatte gresk diktning, skjønt han gjorde det også. Om det er på grunn av Livius Andronicus at den latinske litteraturen har fått den form den fikk, fra den første, modellert etter greske diktning, vet vi ikke med sikkerhet, men det var på grunn av Naevius at mye av dens ånd og kjerne fikk sin innlandske vekst.
Som Livius tilpasset også Naevius greske dramaer, tragedier og komedier, til den romerske scenen. Han hadde en rikholdig produksjon, og blant titlene på hans tragedier er Aegisthus, Lycurgus, Andromache eller Hector Proficiscens, Equus Troianus, det sistnevnte ble framført på nytt ved åpningen av Pompeius’ teater i år 55 f.Kr. Den nasjonale støpingen i hans geni og temperament ble vist i hans avvikende behandling av de greske originaler, og han produserte minst to nasjonale drama, fabula prætexta, et om barndommen til Romulus og Remus (Lupus eller Alimonium Romuli et Remi), og det andre med tittelen Clastidium, som feiret seieren til Marcus Claudius Marcellus over gallerne i Clastidium, et sted i Nord-Italia, i år 222 f.Kr. I henhold til legenden eller historien drepte den romerske feltherren Marcellus den galliske høvdingen i tvekamp og førte hans rustning tilbake til Roma i triumf. Dessverre kjenner vi ikke i detalj hvordan det dramatiske stykket var.
Komedier
Det var likevel som forfatter av komedier at Naevius ble mest berømt og hvor han var mest original og produktiv. Selv om romerne selv aldri rangerte han som forfatter av tragedier sammen med Ennius, Marcus Pacuvius og Lucius Accius, er han plassert i den litterære kanon til grammatikeren Volcacius Sedigitus på en tredjeplass etter Cæcilius Statius og Plautus som de ypperste komiske forfattere. Han blir der nevnt som lidenskapelig og heftig i karakter og stil. Han blir også nevnt, sammen med Plautus og Ennius, som en mester i sin kunst i en av prologene til forfatteren Terents. Titlene på de fleste av dem, som med de av Plautus, og ulikt de av Cæcilius Statius og Terents, er på latin og ikke gresk.
Epos om punerkrigen
Naevius var ikke bare den eldste innfødte romerske dramatiker, men også den første forfatter av et episk dikt, Bellum Punicum, som ved å kombinere faktisk og samtidig historie med en mytologisk bakgrunn skapte den romerske episke poesien. Diktet er et sammenhengende verk, men ble delt i syv bøker av grammatiker ved en senere anledning. Den tidligste delen av verket behandler de mytologiske eventyrene til Aineias på Sicilia, Kartago og i Italia og lånte fra samtalen til Zevs og Thetis fra den første bøken i Iliaden i sin utforming av et tilsvarende samtale til Jupiter og Venus, og som Vergil senere gjorde til en avgjørende passasje i Aineiden.
De senere delene behandler hendelsene i den første punerkrigen i form av en metrisk krønike. En viktig påvirkning på romersk litteratur og tro hadde sin opprinnelse på Sicilia og den finnes først her: en erkjennelse av den mytiske forbindelsen mellom Aineias og hans trojanere og grunnleggelsen av Roma. De få bevarte fragmentene av diktet gir et inntrykk av livaktig og heftig fortelling som fulgte en naturlige flyt i det saturniske versemålet til tross for den mektige og komplekse strukturen i heksameteret. Således ga Naevius Roma, oppkomlingen ved Middelhavet, en forhistorie som ikke sto tilbake for hva grekerne kunne skilte med.
Ettermæle
Naevius var en dikter med heftig temperament og den som gjorde det latinske språket verdig for stor litteratur. Fraser fra hans diktning som fortsatt blir sitert har ikke en antikvarisk klang, men en oppriktighet som er rik på særegenheter.
Som dramatiker arbeidet han mer i ånden til Plautus enn i Ennius, Pacuvius og Accius, men humoristen i ham er adskilt fra hans eldre samtidige, ikke bare ved bredden i hans komedier, men også ved hans generelle innstilling til moral og politikk. Ettertidens mulighet til å danne et fullstendig inntrykk av Naevius' diktning er begrenset, men det synes av det som vi kjenner av ham at konklusjonen må være at han var blant de største i den romerske litteraturen, til tross for at han også innledet den.
Jens Stryger Larsen
Jens Stryger Larsen (født 21. februar 1991) er en dansk fotballspiller som spiller for den tyrkiske klubben Trabzonspor.
Landslaget
Den 31. august 2016 fikk han sin første landskamp for mot. Han scoret sitt første landslagsmål i samme kamp.
Han ble tatt ut i s tropp til VM i fotball 2018 i Russland.
Sverre Hansen
Sverre Hansen er navnet til flere personer:
Jens Stryger Larsen
Landslaget
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Elvegata (Oslo)
Elvegata var en gate på Vaterland i Oslo fram til området ble sanert på 1960-tallet. Gata gikk langs Akerselva fra Lilletorget ned til den møtte Nylandsveien ved Schweigaards bru. Fram til utpå 1800-tallet lå det sjøbuer langs elva, og gatas forbindelse med bryggene var gjennom smale smug, 1. til 7. elvegang.
Verneplan IV for vassdrag
Verneplan IV for vassdrag er den siste av fire verneplaner for vassdrag. I Verneplan IV ble i første rekke de mest kontroversielle vassdragene fra tidligere verneplaner trukket inn i verneplanarbeidet. Etter relativt omfattende tilleggsundersøkelser kom det nye kontaktutvalget, Mellquistutvalget, med sin rapport i 1991 med forslag om vern av flere store og kontroversielle vassdrag, vern av en rekke kystvassdrag, og forslag til mulige forvaltningsstrategier for de vernede vassdragene. På denne bakgrunn vedtok Stortinget i 1993 Verneplan IV, med vern av 130 nye vassdrag.
Vernede vassdrag
Under følger en fylkesvis liste over vassdrag som ble vernet under Verneplan IV for vassdrag.
Alessandra Ambrosio
Alessandra Corine Ambrosio (født 11. april 1981 i Erechim i delstaten Rio Grande do Sul i Brasil) er en brasiliansk supermodell. Hun er best kjent for sitt arbeid for Victoria's Secret, og var en av Victorias Secret's Angels.
Biografi
Ambrosio begynte som modell da hun var 12 år gammel. Hennes første viktige modell jobb var til coveret av brasilianske magasinet Elle. Hun har siden jobbet med merkevarer som Christian Dior, Giorgio Armani, Gucci, Calvin Klein og Ralph Lauren. Hun har gått for designere som Kenzo, Christian Dior, Ralph Lauren, Giorgio Armani og Vivienne Westwood. Hun har vært på over 50 internasjonale tidsskriftet dekker, blant annet Cosmopolitan, Elle, Marie Claire, Ocean Drive, Vogue og den eneste modellen som skal vises på forsiden av Glamour i USA i 2006.
Privatliv
Ambrosio har to barn med Jamie Mazur. Deres datter Anja Louise Ambrosio Mazur ble født 24. august 2008 og deres sønn Noah Phoenix Ambrosio Mazur ble født 7. mai 2012.
Rüdiger Henning
Rüdiger Henning (født 5. november 1943), tysk roer som deltok i de olympiske leker 1968 i Mexico by.
Henning ble olympisk mester i roing under Sommer-OL 1968 i Mexico by. Han var med på den vesttyske åtteren som vant konkurransen foran Australia og Sovjetunionen. Mannskapet på den vesttyske båten var roerne; Horst Meyer, Dirk Schreyer, Rüdiger Henning, Wolfgang Hottenrott, Lutz Ulbricht, Egbert Hirschfelder, Jörg Siebert, Niko Ott og Gunther Tiersch som var styrmann.
Engøybrua
Engøybrua er ei buebro på fylkesvei 435 i Stavanger i Rogaland. Brua er bygget i betong og krysser Engøysundet mellom Sølyst og Engøy. Brua er 387,5 meter lang. Lengste spenn er 100,5 meter. Engøybrua ble åpnet 16. mai 1972 og er en del av veiforbindelsen til øya Hundvåg.
Cyclargus
Cyclargus er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Middelsstore blåvinger uten stjerter på bakvingene. Hannenes overside er blå med et par svarte flekker ved bakhjørnet av bakvingen, hunnene har brede, brune forkanter på begge vingepar. Undersiden er brunhvit med brune tegninger, med en oransje flekk ved bakhjørnet.
Utbredelse
Slekten er nesten endemisk for Antillene. I tillegg har én av artene en liten, sterkt truet bestand (sannsynligvis vanligvis mindre enn 100 individer) på sørspissen av Florida.
Rick Rossovich
Frederic Enrico Rossovich (født 28. august 1957) er en amerikansk skuespiller. Rossovich begynte å opptre tidlig på 1980-tallet, og fikk først anerkjennelse for å ha portrettert Ron "Slider" Kerner i filmen Top Gun fra 1986.
Biografi
Rossovich ble født i Palo Alto i en familie på to barn. han studerte ved California State University - Sacramento i Sacramento.
Rossovich har vært gift siden 1985 og har to barn.
Vestland, Vestland
Vestland, Vestland er en samleplate med Sissel Kyrkjebø, utgitt i 1994.
Barsele
Barsele (umesamisk: Bárjiege) er et lite tettsted i Storumans kommun i Västerbottens län i Sverige. Stedet har ca. 100 innbyggere (2003). Barsele ligger ca. 20 km øst for Storuman, langs Umeälven. Barsele hadde tidligere egen pinsemenighet, men tilhører for tiden Filadelfia Storuman.
Arild Pedersen
Arild Pedersen (født 10. april 1946, død 4. april 2022 ) var en norsk filosof, og professor emeritus i filosofi ved Universitetet i Oslo. Han arbeidet særlig med musikkfilosofi og skrev sin første doktorgrad om romanteori og David Copperfield av Charles Dickens. Han var også fast bokanmelder i Dag og Tid og spaltist i tidsskriftet Minerva. Han var ansvarlig for examen philosophicum ved Universitetet i Oslo.
Detlef Michel
Detlef Michel (født 13. oktober 1955 i Berlin) er en tidligere tysk friidrettsutøver og verdensmester i spydkast. Han representerte Øst-Tyskland på 1980-tallet med flere gode resultater i spyd. Høydepunktet i karrieren kom under Friidretts-VM i Helsingfors 1983 da han ble verdensmester med ny verdensrekord på 90,40 meter. Michel vant foran amerikaneren Tom Petranoff.
Michel klarte ikke å kvalifisere seg til OL i 1980 eller 1988, og under Sommer-OL 1984 i Los Angeles ble hans deltagelse stoppet av Øst-Tysklands boikott av lekene. Han la opp som friidrettsutøver i 1990.
EM-resultater
Detlef Michel representerte Berlin sport club. Som aktiv var han 1,84 meter høy og veide 93 kg.
Bogerbreen
Bogerbreen er en isbre på Spitsbergen, Svalbard, sør for Longyearbyen. Den er en ca. 4 km lang bre som går fra Westbytoppane (983 m) og Bingtoppen (912 m) i sør, og renner nordover og inn i den scooterfrie Endalen, sør for Adventdalen i Nordenskiöld Land. Den ligger ved passet over mot Fardalen, og har skuffet foran seg mindre mengder morenemasser.
Breen ligger øst for Dryadebreen, og er oppkalt etter den norske gruvelederen Finn Boger (1902–) som en stund ledet Kings Bay Kull Company AS.
Pelé
Edson Arantes do Nascimento (født 23. oktober 1940, død 29. desember 2022 ), bedre kjent som Pelé, var en brasiliansk fotballspiller. Idrettshistorikere, tidligere spillere og fans regner ham som en av de beste og mest suksessrike spillerne i fotballens historie. I 1999 ble han valgt til Football Player of the Century av IFFHS International Federation of Football History and Statistics. Det samme året bad det franske ukebladet France-Football sine tidligere «Ballon D'Or»-vinnere om å velge Århundrets fotballspiller. Pelé kom på førsteplass. I 1999 kåret International Olympic Committee Pelé til «Athlete of the Century». I løpet av sin karriere scoret han 760 offisielle mål, 541 i ligakamper, noe som gjør ham til tidenes toppscorer. Totalt scoret Pelé 1281 mål i løpet av 1363 kamper.
Pelé hylles som nasjonalhelt i sitt hjemland Brasil. Han var kjent for sine prestasjoner og bidrag til fotballen. Han var også anerkjent for sitt arbeid for å bedre de sosiale forholdene for de fattige (da han scoret sitt 1000. mål viet han det til fattige barn i Brasil). I løpet av sin karriere ble han kjent som «Kongen av fotball» (O Rei do Futebol), «Kong Pelé» (O Rei Pelé) eller kun «Kongen» (O Rei).